Նախագիծ

--------------------

Արձանագրային

«Հայաստանի Հանրապետության քրեական օրենսգրքում փոփոխություն կատարելու մասին» Հայաս­տա­նի Հան­րա­պե­­տու­թյան օրենքի նա­խագծի վերաբերյալ Հայաս­տա­նի Հան­րա­­­պետության կա­ռավարության եզ­րակացության նա­խա­գծի մասին

 -----------------------------------------------------------------------------

Հավանություն տալ «Հայաստանի Հանրապետության քրեական օրենսգրքում փո­փո­խություն կատարելու մասին» Հայաստանի Հան­րա­պե­­տու­թյան օրենքի նախագծի վերաբերյալ Հայաստանի Հանրապետության կա­ռա­վա­րու­թյան եզրա­կա­­ցու­թյան նախագծին և այն սահմանված կարգով ներկայացնել Հա­յաս­տա­նի Հան­րա­պե­տու­թյան Ազգային ժողով:

Ա. Հովաննիսյան

Ամալյա Ենգոյան \_\_\_\_\_\_\_\_\_\_\_\_\_\_\_\_\_\_\_\_\_ ,, ,, սեպտեմբերի 2015 թ.

Հովակիմ Հովակիմյան \_\_\_\_\_\_\_\_\_\_\_\_\_\_\_ ,, ,, սեպտեմբերի 2015 թ..

ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԱԶԳԱՅԻՆ ԺՈՂՈՎԻ ՆԱԽԱԳԱՀ

 պարոն ԳԱԼՈՒՍՏ ՍԱՀԱԿՅԱՆԻՆ

Հարգելի պարոն Սահակյան

 Ձեզ ենք ներկայացնում Հայաստանի Հանրապետության կառավարության եզրա­կա­ցու­­­­­­թյունը Հայաստանի Հանրապետության Ազգային ժողովի պատգամավոր Էդմոն Մարուքյանի՝ օրենս­դրա­կան նա­խաձեռնության կար­գով ներկա­յաց­րած «Հայաստանի Հանրապետության քրեական օրենսգրքում փոփոխություն կատարելու մասին» Հա­յաս­­տանի Հանրա­պե­տու­թյան օրենքի նախագծի (*Պ-847-18.08.2015-ՊԻ-010/0*) վերաբերյալ:

Ներկայացված նախագծովառաջարկվում է Հայաստանի Հանրա­պե­տու­թյան քրե­ա­կան օրենսգրքի 301-րդ հոդվածը շարադրել նոր խմբագրությամբ՝ պա­տաս­խանատվություն սահ­մա­նե­լով իշխանությունը զավթելու, տարածքային ամբող­ջա­կա­նու­թյունը խախտելու կամ սահմանա­դրա­կան կարգը բռնի տապալելուն ուղղված հրապարակային կոչերի, *Հայաստանի Հանրապետության ինքնիշ­խանության կամ տարածքային ամբողջականության դեմ արված հրապարակային հայտա­րա­րու­թյան կամ կոչի համար:*

 ***Հայաստանի Հանրապետության գործող քրեական օրենսգրքի 301-րդ հոդվածը*** պա­տաս­­­խա­նատ­վություն է նախատեսում իշխանությունը զավթելուն, տարածքային ամբողջա­կա­նու­թյունը խախ­տե­լուն կամ սահմանադրական կարգը բռնի տապալելուն ուղղված հրա­պա­րա­կային կոչերի համար:

 Անդրադառնալով նախագծով առաջարկվող փոփոխությանը՝ ***տարածքային ամբող­ջա­­կանության դեմ արված հրապարակային հայտարարությունը կամ կոչը*** քրեա­կա­նաց­նելու մասով***`*** հարկ ենք հա­մա­րում նշել, որ գործող քրեական օրենսգիրքի 301-րդ հոդվածով նախա­տես­վող հանցագործության օբյեկ­տիվ կողմը դրսևորվում է պետական իշխանությունը բռնու­թյամբ զավթելու, ***տարածքային ամբող­ջականությունը խախտելու*** և սահմանադրական կար­գը տապալելու ***հրապարակային կոչեր անե­լով***: Կոչերը դրսևորվում են այնպիսի գործո­ղու­թյուններով, մարդկանց նկատմամբ այնպիսի ազդե­ցու­թյամբ, որոնց արդյունքում նրանց մեջ ցանկություն է առաջանում բռնությամբ զավթել իշխա­նու­թյու­նը: Այդպիսի գործողու­թյուն­ներ կարող են հանդիսանալ մարդկանց դիմելը, նրանց համոզելը, հրահրելը և այլն: Կոչերի նպա­տակն է համախմբել մարդկանց, ուղղություն տալ նրանց արարքներին, մղել նրանց պե­տա­կան իշխանությունը բռնությամբ զավթելուն, տարածքային ամբողջականությունը, սահմա­նա­­դրա­կան կարգը տապալելուն ուղղված արարքների կատարման: Այսինքն` գործող հոդ­վա­ծի դիս­պո­զի­ցի­ան արդեն իսկ քրեական պատասխանատվություն է նախատեսում ***տա­րած­քա­յին ամբող­ջա­կա­նու­թյունը խախտելուն ուղղված հրապարակային կոչերի*** համար, հետևա­բար այս մասով նախագծով առա­ջարկվող փոփոխության անհրաժեշտությունը բացակայում է:

Բացի այդ, հարկ ենք համարում առաջարկվող իրավական կարգավորումը դիտարկել **«պետության սահմանադրական կարգ»** և **«պետության ինքնիշխանության»** հասկացությունների փոխհարաբերակցության համատեքստում: «Սահմանադրական կարգ» հասկացությունը մեկնաբանվում է որպես հասարակության հիմնարար հարաբերությունների կանոնակարգման, պետական իշխանության կազմակերպման, անհատ-պետություն փոխհարաբերությունների սահմանադրորեն ամրագրված համակարգ: Վերջինիս հիմքում դրվող արժեքների և սկզբունքների ամբողջականությունն առանձնացվում է որպես երկրի սահմանադրական կարգի հիմունքներ: Հասարակության հիմնարար հարաբերությունների կանոնակարգման, պետական իշխանության կազմակերպման և անհատ-պետություն փոխհարաբերությունների կարգը չի կարող սահմանվել կամ փոփոխության ենթարկվել այլ կերպ ու այլ ձևերով և մեթոդներով, քան նախատեսված է Սահմանադրությամբ: Նման դիրքորոշում արտահայտել է ՀՀ Սահմանադրական դատարանն իր` 14.10.2008թ. ՍԴՈ-766 որոշման 6-րդ կետում:

 ՀՀ Սահմանադրության 1-ին հոդվածն որպես սահմանադրական կարգի բաղկացուցիչ մաս ամրագրելով Հայաստանի Հանրապետության սահմանադրաիրավական բնութագրիչները, նախատեսում է, որ այն ինքնիշխան, ժողովրդավարական, սոցիալական և իրավական պետություն է: Պետության ինքնիշխանությունը նրա քաղաքական-իրավական հատկությունն է, որն արտահայտվում է երկրի ներսում պետական իշխանության գերակայությամբ և արտաքին հարաբերություններում անկախությամբ: Պետության մենաշնորհային իրավունքն է իրականացնել օրենսդիր, գործադիր և դատական գործառույթներ երկրի ներսում (Տես` Հայաստանի Հանրապետության Սահմանադրության մեկնաբանություններ (ընդհանուր խմբագրությամբ` Գ. Հարությունյանի, Ա. Վաղարշյանի.- Եր.: «Իրավունք», 2010, -էջ 40):

Այս պայմաններում, կարծում ենք, որ պետության ինքնիշխանությունը պետության սահմանադրական կարգի բաղկացուցիչ մասն է և չի կարող դիտարկվել և մեկնաբանվել դրանից անջատ:

 Միաժամանակ հարկ է նշել, որ «հայտարարություն» և «կոչ» հասկացությունների միջև առկա է ող­ջամիտ տարանջատվածություն: Մասնավորապես` հայտարարության տեսքով արված քննադա­տու­թյունը չի կարող որակվել բռնության կոչ, որն անհամատեղելի է խոսքի ազատության իրավունքի հետ: Հանցակազմի առկայության համար էական է, որ բռնության կոչերը հրապարակային բնույթ կրեն, այ­սինքն` լինեն բացահայտ և ընկալելի, ուղղված մարդկանց լայն շրջանակի` նրանց դրդելով բռնության կի­րառման: Վեճի առարկա դրույթների համատեքստում իրավունքի ամեն մի չարաշահում պետք է գնա­հատվի միայն ու միայն իրական սպառնալիքի և դրա կանխման անհրաժեշտության տեսանկ­յու­նից:

 Մարդու իրավունքների եվրոպական դատարանը նույնպես իր վճիռներում բազմիցս անդ­­րա­դար­ձել է այս հարցին և նշել, որ խոսքի ազատությունը ենթարկվում է բացա­ռու­թյուն­նե­րի, որոնք, սա­կայն, պետք է մեկնաբանվեն խիստ, և ցանկացած միջամտության անհրա­ժեշ­տությունը պետք է հա­մո­զիչ կերպով սահմանված լինի: Միաժամանակ, Մարդու իրա­վունք­նե­րի եվրոպական դատարանի նա­խա­դեպային իրավունքից բխում է, որ իշխանությունը զավ­թե­լուն, տարածքային ամբողջականությունը խախ­տելուն կամ սահմանադրական կարգը բռնի տա­պալելուն ուղղված կոչերը կարող են արգելվել հա­մաձայն այն բացառությունների, որոնք նա­խատեսված են «Մարդու իրավունքների և հիմնարար ազա­տու­թյունների պաշտպանության մասին» կոնվենցիայի 10-րդ հոդվածի 2-րդ կետում: Նշված հոդվածի վերլուծությունից հետևում է, որ «հրապարակային կոչ» արտահայտությունը անորոշ չէ, այն դուրս է անձանց մասնավոր հաղորդակցությունից և տարբեր ձևերով ուղղված է հանրության անդամներին: Ուստի գտնում ենք, որ քրեական պատասխանատվություն կարող է նախատեսվել ոչ թե հայտարա­րու­թյան, այլ հրապարա­կա­յին կոչերի համար:

Ելնելով շարադրվածից Հա­յաս­տանի Հանրապետության կառա­վա­րու­թյունը դեմ է ներկայացված օրենքի նախագծի ընդունմանը:

Միաժամանակ հայտնում ենք, որ, ներկայացված օրենքի նախագիծը Հայաս­տա­նի Հան­րա­­պետության Ազգային ժողովում քննարկելիս, հարակից զեկուցմամբ հան­դես կգա Հա­­յաս­տա­նի Հան­րա­պե­տու­թյան [արդարադատության նախարար](http://gov.am/am/structure/7/)ի առաջին տեղակալ Արսեն Մկրտչյանը:

Կից ներ­կա­յաց­վում են օրենքի նախագծի կարգավոր­ման ազ­դե­ցու­­թյան գնահատման եզ­րակացությունները:

Հարգանքով` ՀՈՎԻԿ ԱԲՐԱՀԱՄՅԱՆ

**ԵԶՐԱԿԱՑՈՒԹՅՈՒՆ**

**ԱՌՈՂՋԱՊԱՀՈՒԹՅԱՆ ԲՆԱԳԱՎԱՌՈՒՄ ԿԱՐԳԱՎՈՐՄԱՆ ԱԶԴԵՑՈՒԹՅԱՆ**

**ԳՆԱՀԱՏՄԱՆ**

**«Հայաստանի Հանրապետության քրեական օրենսգրքում փոփոխություն կատարելու մասին» Հայաստանի Հանրապետության օրենքի նախագծի ընդունման դեպքում**

«Հայաստանի Հանրապետության քրեական օրենսգրքում փոփոխություն կատարելու մասին» Հայաստանի Հանրապետության օրենքի նախագծի ընդունումն առողջապահության բնագավառի վրա ազդեցություն չի ունենա:

Եզրակացություն

**«Հայաստանի Հանրապետության քրեական օրենսգրքում փոփոխություն կատարելու մասին» ՀՀ օրենքի նախագծի վերաբերյալ սոցիալական պաշտպանության ոլորտում կարգավորման ազդեցության գնահատման**

«Հայաստանի Հանրապետության քրեական օրենսգրքում փոփոխություն կատարելու մասին» ՀՀ օրենքի նախագծի (այսուհետ` նախագիծ) սոցիալական պաշտպանության ոլորտում կարգավորման ազդեցության գնահատումը կատարվել է «Իրավական ակտերի մասին» ՀՀ օրենքի 27.1 հոդվածի և ՀՀ Կառավարության 2010 թվականի հունվարի 14-ի թիվ 18-Ն որոշման համաձայն:

Նախագծի սոցիալական պաշտպանության ոլորտում կարգավորման ազդեցության գնահատումը կատարվել է սոցիալական պաշտպանության ոլորտի և դրա առանձին ենթաոլորտների իրավիճակի բնութագրիչների և դրանց ինդիկատորների հիման վրա:

Նախագիծը`

ա) ռազմավարական կարգավորման ազդեցության տեսանկյունից ունի **չեզոք ազդեցություն.**

բ)շահառուների վրա կարգավորման ազդեցությանտեսանկյունից ունի **չեզոք ազդեցություն:**

ԱԶԴԵՑՈՒԹՅԱՆ ԳՆԱՀԱՏՄԱՆ ՄԱՍԻՆ ԵԶՐԱԿԱՑՈՒԹՅՈՒՆ

# <<Հայաստանի Հանրապետության քրեական օրենսգրքում փոփոխություն կատարելու մասին>> Հայաստանի Հանրապետության օրենքի նախագծի բնապահպանության բնագավառում կարգավորման

1.<<Հայաստանի Հանրապետության քրեական օրենսգրքում փոփոխություն կատարելու մասին>> Հայաստանի Հանրապետության օրենքի նախագծի (այսուհետ` նախագիծ) ընդունման արդյունքում շրջակա միջավայրի oբյեկտների` մթնոլորտի, հողի, ջրային ռեսուրսների, ընդերքի, բուuական և կենդանական աշխարհի, հատուկ պահպանվող տարածքների վրա բացասական հետևանքներ չեն առաջանա:

2.Նախագծի չընդունման դեպքում շրջակա միջավայրի oբյեկտների վրա բացասական հետևանքներ չեն առաջանա:

3.Նախագիծը բնապահպանության ոլորտին չի առնչվում, այդ ոլորտը կանոնակարգող իրավական ակտերով ամրագրված uկզբունքներին և պահանջներին չի հակասում:

 Օրենքի կիրարկման արդյունքում բնապահպանության բնագավառում կանխատեuվող հետևանքների գնահատման և վարվող քաղաքականության համեմատական վիճակագրական վերլուծություններ կատարելու անհրաժեշտությունը բացակայում է:

**ԵԶՐԱԿԱՑՈՒԹՅՈՒՆ**

**«ՀՀ քրեական օրենսգրքում փոփոխություն կատարելու մասին» ՀՀ օրենքի նախագծի նախագծի մրցակցության բնագավառում կարգավորման ազդեցության գնահատման**

«ՀՀ քրեական օրենսգրքում փոփոխություն կատարելու մասին» ՀՀ օրենքի նախագծի նախագծով (այսուհետ` Նախագիծ) նախատեսվում է քրեական պատասխանատվության ենթարկել նաև Հայաստանի Հանրապետության ինքնիշխանության կամ տարածքային ամբողջականության դեմ արված հրապարակային հայտարարության կամ կոչի համար:

Նախագծով կարգավորվող շրջանակները չեն առնչվում որևէ առանձին ապրանքային շուկայի հետ, ուստի և Նախագծի ընդունմամբ որևէ առանձին ապրանքային շուկայում մրցակցային դաշտի վրա ազդեցություն լինել չի կարող:

Հիմք ընդունելով նախնական փուլի արդյունքները` կարգավորման ազդեցության գնահատման աշխատանքները դադարեցվել են` արձանագրելով Նախագծի ընդունմամբ մրցակցության միջավայրի վրա *ազդեցություն չհայտնաբերվելու* եզրակացություն:

**ԵԶՐԱԿԱՑՈՒԹՅՈՒՆ**

**«ՀՀ քրեական օրենսգրքում փոփոխություն կատարելու մասին» ՀՀ օրենքի նախագծի տնտեսական, այդ թվում` փոքր և միջին ձեռնարկատիրության բնագավառում կարգավորման ազդեցության գնահատման**

«ՀՀ քրեական օրենսգրքում փոփոխություն կատարելու մասին» ՀՀ օրենքի նախագծի (այսուհետ` Նախագիծ) գործարար և ներդրումային միջավայրի վրա կարգավորման ազդեցության գնահատման նպատակով իրականացվել են նախնական դիտարկումներ:

Գնահատման նախնական փուլում պարզ է դարձել, որ Նախագծով *առաջարկվում է քրեական պատասխանատվություն սահմանել ՀՀ ինքնիշխանության կամ տարածքային ամբողջականության դեմ արված հրապարակային հայտարարության կամ կոչի համար,* և Նախագծի ընդունման դեպքում, դրա կիրարկման արդյունքում գործարար և ներդրումային միջավայրի վրա ազդեցություն ***չի նախատեսվում:***

**ՀԱԿԱԿՈՌՈՒՊՑԻՈՆ ԲՆԱԳԱՎԱՌՈՒՄ ԿԱՐԳԱՎՈՐՄԱՆ ԱԶԴԵՑՈՒԹՅԱՆ ԳՆԱՀԱՏՄԱՆ ԵԶՐԱԿԱՑՈՒԹՅՈՒՆ**

 **«Հայաստանի Հանրապետության քրեական օրենսգրքում փոփոխություն կատարելու մասին»** **Հայաստանի Հանրապետության օրենքի նախագծի վերաբերյալ**

«Հայաստանի Հանրապետության քրեական օրենսգրքում փոփոխություն կատարելու մասին» Հայաստանի Հանրապետության օրենքի նախագիծն իր մեջ Հայաստանի Հանրապետության կառավարության 2009 թվականի հոկտեմբերի 22-ի «Նորմատիվ իրավական ակտերի նախագծերի հակակոռուպցիոն բնագավառում կարգավորման ազդեցության գնահատման իրականացման կարգը հաստատելու մասին» թիվ 1205-Ն որոշմամբ հաստատված Կարգի 9-րդ կետով նախատեսված որևէ կոռուպցիոն գործոն չի պարունակում:

*ՆԱԽԱԳԻԾ*

*Պ-847-18.08.2015-ՊԻ-010/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

***Հոդված 1.*** Հայաստանի Հանրապետության 2003 թվականի ապրիլի 18-ի քրեական օրենսգրքի 301-րդ հոդվածը շարադրել նոր խմբագրությամբ՝ հետեւյալ բովանդակությամբ.

*«Հոդված 301. Իշխանությունը զավթելուն, տարածքային ամբողջականությունը խախտելուն կամ սահմանադրական կարգը բռնի տապալելուն ուղղված հրապարակային կոչերը, Հայաստանի Հանրապետության ինքնիշխանության կամ տարածքային ամբողջականության դեմ արված հրապարակային հայտարարությունը կամ կոչը*

1. Հայաստանի Հանրապետության ինքնիշխանության կամ տարածքային ամբողջականության դեմ արված հրապարակային հայտարարությունը կամ կոչը՝

պատժվում է տուգանքով՝ նվազագույն աշխատավարձի երեքհարյուրապատիկից չորսհարյուրապատիկի չափով, կամ կալանքով՝ մինչեւ երեք ամիս ժամկետով, կամ ազատազրկմամբ՝ առավելագույնը երկու տարի ժամկետով:

2. Իշխանությունը զավթելուն, տարածքային ամբողջականությունը խախտելուն կամ սահմանադրական կարգը բռնի տապալելուն ուղղված հրապարակային կոչերը`

պատժվում են տուգանքով` նվազագույն աշխատավարձի երեքհարյուրապատիկից հինգհարյուրապատիկի չափով, կամ կալանքով` երկուսից երեք ամիս ժամկետով, կամ ազատազրկմամբ` առավելագույնը երեք տարի ժամկետով:»:

***Հոդված 2.*** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**Հ ի մ ն ա վ ո ր ու մ**

**«Հայաստանի Հանրապետության քրեական օրենսգրքում փոփոխություն կատարելու մասին» Հայաստանի Հանրապետության օրենքի նախագծի ընդունման**

«Հայաստանի Հանրապետության քրեական օրենսգրքում փոփոխություն կատարելու մասին» Հայաստանի Հանրապետության օրենքի նախագծի (այսուհետ՝ Նախագիծ) ընդունումը պայմանավորված է քրեական օրենսդրության ոլորտում առկա բացով: Մասնավորապես, ներպետական քրեական օրենքի կարգավորմամբ՝ որեւէ հանցակազմի տարր չի պարունակում Սահմանադրության 1-ին հոդվածով ամրագրված Հայաստանի Հանրապետության ինքնիշխանության, ինչպես նաեւ տարածքային ամբողջականության դեմ արված հրապարակային հայտարարությունը կամ կոչը, այլ Հայաստանի Հանրապետության քրեական օրենսգրքի (այսուհետ՝ Օրենսգիրք) գործող խմբագրությամբ 301-րդ հոդվածը սահմանում է քրեաիրավական հետեւանքներ իշխանությունը զավթելուն, տարածքային ամբողջականությունը խախտելուն կամ սահմանադրական կարգը բռնի տապալելուն ուղղված հրապարակային կոչերի համար, որոնք իրենց բնույթով որոշակիորեն մոտ են Նախագծով առաջարկվող լրացմանը, սակայն մեծ հաշվով ենթադրում են նպատակաուղղված որոշակի բռնի գործողություններ իրականացնելու կոչեր:

Այսպիսով բաց է մնացել, օրինակ, Հայաստանի Հանրապետությունն ամբողջությամբ կամ մասնակիորեն այլ պետության կազմի մեջ մտցնելուն ուղղված հրապարակային հայտարարություն կամ կոչ անելը, այնինչ այդ բնույթի արարքը ոտնձգություն է Հայաստանի անկախության մասին հռչակագրի նկատմամբ: Մասնավորապես, համաձայն Անկախության հռչակագրի 2-րդ կետի՝ Հայաստանի Հանրապետությունն ինքնիշխան պետություն է` օժտված պետական իշխանության գերակայությամբ, անկախությամբ, լիիրավությամբ: Հայաստանի Հանրապետության ամբողջ տարածքում գործում են միայն Հայաստանի Հանրապետության սահմանադրությունը եւ օրենքները:

Նման գործողություններն ուղղակիորեն խախտում են Սահմանադրությունը եւ ուղղված են հայ ժողովրդի կամքի դեմ, որն արտահայտվել է համընդհանուր հանրաքվեի միջոցով՝ հռչակելով Սահմանադրության 1-ին, 2-րդ եւ 114-րդ հոդվածների անփոփոխելիությունը:

Այսինքն, Հայաստանի Հանրապետության ինքնիշխանությունը, տարածքային ամբողջականությունն անփոփոխելի եւ անքննարկելի արժեքներ են: Նշված հիմնարար սկզբունքների նկատմամբ ընդգծված հարգալից վերաբերմունքը հատկապես կարեւոր է մեզ նման նորանկախ պետության համար՝ հաշվի առնելով մեր պետականաշինության դժվարին ընթացքը: Այսպիսով, ակնհայտ է, որ ներպետական քրեական արդարադատությունը չպետք է հանդուրժի քննարկվող գործողությունները եւ, հետեւաբար, անհրաժեշտ է նախատեսել համարժեք սանկցիա դրանց կատարման համար: Նշված դրույթի նախատեսումը կունենա նաեւ կանխարգելիչ դեր՝ սահմանադրական կարգի դեմ ուղղված նման ոտնձգություններից զերծ մնալու առումով:

2014թ. հուլիսին Ռուսաստանի Դաշնության քրեական օրենսգրքում ավելացվեց հոդված, որը պատիժ է նախատեսում Ռուսաստանի Դաշնության տարածքային ամբողջականության խախտմանն ուղղված գործողությունների հրապարակային կոչեր անելու համար: Ընդ որում, նույն արաքի կատարումը զանգվածային լրատվության միջոցների կամ համացանցի օգտագործմամբ հանցակազմը որակյալ դարձնող հատկանիշ է (Ռուսաստանի Դաշնության քրեական օրենսգրքի 280.1-ին հոդվածի 1-ին եւ 2-րդ մասեր): Տվյալ լրացումը բնականաբար պայմանավորված էր Ռուսաստանում նույն ժամանակ տեղի ունեցող քաղաքական գործընթացներով, մինչդեռ համանման կարգավորման անհրաժեշտությունը մեր երկրում վաղուց արդեն հասունացել է:

Համաձայն «Մարդու իրավունքների եւ հիմնարար ազատությունների պաշտպանության մասին» կոնվենցիայի (այսուհետ՝ Կոնվենցիա) 10-րդ հոդվածի 1-ին եւ 2-րդ մասերի՝յուրաքանչյուր ոք ունի ազատորեն արտահայտվելու իրավունք։ Այս իրավունքը ներառում է սեփական կարծիք ունենալու, տեղեկություններ եւ գաղափարներ ստանալու եւ տարածելու ազատությունը՝ առանց պետական մարմինների միջամտության եւ անկախ սահմաններից (...)։ Այս ազատությունների իրականացումը, քանի որ այն կապված է պարտավորությունների եւ պատասխանատվության հետ, կարող է պայմանավորվել այնպիսի (...) սահմանափակումներով կամ պատժամիջոցներով, որոնք նախատեսված են օրենքով եւ անհրաժեշտ են ժողովրդավարական հասարակությունում՝ ի շահ պետական անվտանգության, տարածքային ամբողջականության կամ հասարակության անվտանգության, անկարգությունները կամ հանցագործությունները կանխելու (...) նպատակով։

Մեր գնահատմամբ՝ Նախագծով առաջարկվող փոփոխությունն ամբողջովին համապատասխանում է Կոնվենցիայի 10-րդ հոդվածի 2-րդ մասով նախատեսված արտահայտման ազատության սահմանափակման կանոններին:

|  |  |
| --- | --- |
| **Հոդված 301.** | **Իշխանությունը զավթելուն, տարածքային ամբողջականությունը խախտելուն կամ սահմանադրական կարգը բռնի տապալելուն ուղղված հրապարակային կոչերը** |

Իշխանությունը զավթելուն, տարածքային ամբողջականությունը խախտելուն կամ սահմանադրական կարգը բռնի տապալելուն ուղղված հրապարակային կոչերը`

պատժվում են տուգանքով` նվազագույն աշխատավարձի երեքհարյուրապատիկից հինգհարյուրապատիկի չափով, կամ կալանքով` երկուսից երեք ամիս ժամկետով, կամ ազատազրկմամբ` առավելագույնը երեք տարի ժամկետով:

***(301-րդ հոդվածը խմբ. 18.03.09 ՀՕ-53-Ն)***

**Կ Ո Ն Վ Ե Ն Ց Ի Ա**

**ՄԱՐԴՈՒ ԻՐԱՎՈՒՆՔՆԵՐԻ ԵՎ ՀԻՄՆԱՐԱՐ ԱԶԱՏՈՒԹՅՈՒՆՆԵՐԻ ՊԱՇՏՊԱՆՈՒԹՅԱՆ ՄԱՍԻՆ\* ՓՈՓՈԽՎԱԾ 11-ՐԴ ԱՐՁԱՆԱԳՐՈՒԹՅԱՄԲ**

**Հ ո դ վ ա ծ  1011**

**Արտահայտվելու ազատություն**

1. Յուրաքանչյուր ոք ունի ազատորեն արտահայտվելու իրավունք։ Այս իրավունքը ներառում է սեփական կարծիք ունենալու, տեղեկություններ և գաղափարներ ստանալու և տարածելու ազատությունը՝ առանց պետական մարմինների միջամտության և անկախ սահմաններից։ Այս հոդվածը չի խոչընդոտում պետություններին` սահմանելու ռադիոհաղորդումների, հեռուստատեսային կամ կինեմատոգրաֆիական ձեռնարկությունների լիցենզավորում։

2. Այս ազատությունների իրականացումը, քանի որ այն կապված է պարտավորությունների և պատասխանատվության հետ, կարող է պայմանավորվել այնպիսի ձևականություններով, պայմաններով, սահմանափակումներով կամ պատժամիջոցներով, որոնք նախատեսված են օրենքով և անհրաժեշտ են ժողովրդավարական հասարակությունում՝ ի շահ պետական անվտանգության, տարածքային ամբողջականության կամ հասարակության անվտանգության, անկարգությունները կամ հանցագործությունները կանխելու, առողջությունը կամ բարոյականությունը, ինչպես և այլ անձանց հեղինակությունը կամ իրավունքները պաշտպանելու, խորհրդապահական պայմաններով ստացված տեղեկատվության բացահայտումը կանխելու կամ արդարադատության հեղինակությունն ու անաչառությունը պահպանելու նպատակով։